Azhan Md Othman

Jeneral Dato' Azhan bin Md Othman (Jawi: أزهان بن مد عثمان; lahir 4 September 1969) ialah seorang pegawai tentera Malaysia yang sedang berkhidmat sebagai Panglima Tentera Darat ke-31 sejak 1 Januari 2026.  Sebelum ini, beliau berkhidmat sebagai Ketua Staf Markas Angkatan Tentera Malaysia pada 4 Februari 2025 hingga 31 Disember 2025, Asisten Ketua Staf Operasi dan Latihan Tentera Darat Malaysia pada 6 September 2024 hingga 3 Februari 2025 dan Panglima Divisyen Kedua Infantri Malaysia pada 11 September 2023 hingga 1 September 2024.

 Kehidupan awal dan pendidikan 
Jeneral Dato’ Azhan dilahirkan pada 4 September 1969 di Muar, Johor. Beliau mula berkhidmat dalam tentera melalui latihan pegawai kadet pada 25 Ogos 1987 selepas menamatkan pendidikan menengahnya dari Maktab Tentera Diraja, Sungai Besi. Beliau juga menamatkan pengajian diploma dalam Pengajian Strategik dan Pertahanan dari Universiti Malaya pada tahun 2002. 

 Kerjaya ketenteraan (1989–kini) 
Jeneral Dato’ Azhan mengikuti Latihan Pegawai Kadet di Sungai Besi pada 25 Ogos 1987. Beliau telah ditauliahkan ke dalam Rejimen Askar Melayu Diraja pada 29 Julai 1989 dan memulakan perkhidmatannya sebagai Ketua Platun di Batalion Ke-11 Rejimen Askar Melayu Diraja.

Sebagai seorang Pegawai Infantri, Jeneral Dato’ Azhan telah berkhidmat sebagai seorang Pegawai Staf dan dinaikkan pangkat ke Leftenan Kolonel pada 1 Mei 2007 dan dipertanggungjawabkan sebagai Pegawai Memerintah Batalion Ke-24 Rejimen Askar Melayu Diraja. Beliau kemudiannya telah diarahkan untuk ke Maktab Turus Angkatan Tentera (MTAT) sebagai Juruarah pada 14 Januari 2010 dan seterusnya menghadiri kursus peningkatan kerjaya French Joint Defence College – War College (Ecole de Guerre) di France Military Academy pada 1 Januari 2012 sehingga 30 Jun 2013. Beliau sebelumnya dilantik sebagai Panglima Ke-2 Divisyen Infantri Malaysia yang terletak di Pulau Pinang sebelum dilantik sebagai Asisten Ketua Staf di Cawangan Operasi dan Latihan di Markas Tentera Darat, Kementerian Pertahanan, Kuala Lumpur pada 6 September 2024.

Kemudian, Jeneral Dato’ Azhan memimpin Batalion Siap Sedia Tentera Darat sebagai Komander bermula 1 Ogos 2017 hingga 5 September 2018 dan seterusnya dilantik sebagai Komander MALBATT 850-6 bermula 6 September 2018 hingga 9 November 2019. Kemudian, beliau dinaikkan pangkat menjadi Panglima Divisyen Kedua Infantri Malaysia bermula 11 September 2023 hingga 1 September 2024 dan Asisten Ketua Staf Operasi dan Latihan Tentera Darat Malaysia pada 6 September 2024 hingga 3 Februari 2025. Beliau kemudiannya diamanahkan untuk menyandang jawatan sebagai Ketua Staf Markas Angkatan Tentera Malaysia pada 4 Februari 2025 hingga 31 Disember 2025.

Jeneral Dato’ Azhan dipilih sebagai Panglima Tentera Darat Malaysia bermula 1 Januari 2026, selepas penyandangnya Jeneral Tan Sri Muhammad Hafizuddeain Jantan dinaikkan pangkat sebagai Panglima Angkatan Tentera (PAT) setelah diputuskan pada Mesyuarat Majlis Angkatan Tentera ke-631. Walau bagaimanapun, pelantikan Jeneral Tan Sri Muhammad Hafizuddeain sebagai PAT ditangguhkan selepas beliau terpalit dengan skandal rasuah perolehan Tentera Darat Malaysia. 

 Kehidupan peribadi 
Jeneral Dato’ Azhan telah mendirikan rumahtangga bersama Datin Noor Ainy binti Mohd Ali pada 25 Mei 1996 dan dikurniakan dengan sepasang cahaya mata. Beliau merupakan seorang yang gemar membaca buku, menonton televisyen dan bersukan pada masa lapang.

 Anugerah 
 Anugerah di Malaysia 
 30px   :
 50px Johan Mangku Negara (JMN) (2023) 
 50px Pingat Perkhidmatan Setia (PPS) 
 50px Pingat Perkhidmatan Am (PPA) 
 50px Pingat Negara Bangsa-Bangsa Bersatu (PNBB) (2019) 
 50px Pingat Pertabalan Yang di-Pertuan Agong ke-12 (2001)

 30px  Angkatan Tentera Malaysia :
 50x50px Panglima Setia Angkatan Tentera (PSAT)
 50x50px Pahlawan Angkatan Tentera (PAT)
 50x50px Kesatria Angkatan Tentera (KAT)
 50x50px Pingat Jasa Malaysia (PJM)

 30px  :
 50px Ahli Mahkota Kedah (AMK) (2015) 

 30px  :
 50px Darjah Dato' Paduka Kesateria Mahkota Kelantan Yang Amat Perkasa Al-Yahyawi II (DPKK) – Dato' (2023) 

 20px  :
 50px Penerima Pingat Jubli Delima Tuanku Ja'afar
 50px Penerima Pingat Pertabalan Tuanku Muhriz

 Lihat juga 
 Muhammad Hafizuddeain Jantan
 Tengku Muhammad Fauzi Tengku Ibrahim

 Nota 

 Rujukan 

Kategori:Orang hidup
Kategori:Kelahiran 1969
Kategori:Orang dari Johor
Kategori:Orang dari Muar
Kategori:Panglima Tentera Darat Malaysia